ประจำเดือนพึ่งกายไป2อาทิตย์ค่ะ แต่ว่าตอนนี้มีมูกเลือดออกมา2วันล้ะค่ะ มีเพศสัมพันธุ์กะแฟนเมื่ออาทิตย์ที่แล้วมันเกี่ยวกันรึป่าวค้ะ แต่กินยาคุมอยู่น้ะค้ะ
สวัสดีค่ะ หากกำลังทานยาคุมกำเนิดอยู่ การมีมูกเลือดออกมา น่าจะเป็นผลข้างเคียงที่เกิดจากยาคุมกำเนิด ที่อาจทำให้มีเลือดออกกะปริดกะปรอยได้ โดยเฉพาะยาคุมกำเนิดชนิดที่มีฮอร์โมนต่ำ หรืออาจเกิดจากการทานยาในเวลาที่ต่างกันหลายชั่วโมงหากเลือดที่ออก มีปริมาณไม่มาก ไม่ได้ออกติดต่อกันทุกวัน ไม่มีปวดท้องน้อย ไม่มีตกขาวที่มีกลิ่นเหม็น ไม่มีแสบหรือคันช่องคลอด ก็ถือว่าไม่ได้อันตรายอะไร ให้สังเกตอาการไปก่อนได้ค่ะแต่หากเลือดที่ออกมีปริมาณมาก ออกติดต่อกันหลายวัน หรือมีปวดท้องน้อยมาก มีตกขาวที่มีกลิ่นเหม็น ก็ถือควรหยุดทานยาคุมกำเนิด และไปพบสูต-นรีแพทย์เพื่อตรวจค่ะ